MTÜ Järva Arengu Partnerid on LEADER-tegevusrühm, mille eesmärk on kohaliku elu arendamine, tegevuspiirkonna elanike heaolu suurendamine ja elukeskkonna parandamine; maaelu säilimisele ja taaselustamisele, tasakaalustatud ning säästvale arengule kaasaaitamine; sotsiaalse sidususe suurendamine, maamajanduse ja tööhõive eelduste arendamine.

Otsime

TEGEVJUHTI

kelle tööülesanneteks on:

MTÜ Järva Arengu Partnerid igapäevase töö korraldamine, taotlusvoorude ettevalmistamine ja läbiviimine, juhatuse ja hindamiskomisjoni töö toetamine, eelarve ja tegevuskava koostamine ja täitmise jälgimine, aruandlus, ühingu strateegia elluviimise tagamine, tingimuste ja kontaktide loomine tegevuspiirkonna ja ettevõtluse arendamiseks, siseriiklike ja rahvusvaheliste projektide väljatöötamine ja elluviimine.

Edukal kandidaadil väga hea eesti keele ja inglise keele oskus; projektitaotluste koostamise kogemused; teksti-, tabeltöötlus- ja esitlusprogrammide ning andmebaaside kasutamise oskus; ürituste korraldamise kogemus; B-kategooria juhiload ja auto kasutamise võimalus.

Kasuks tuleb kõrgharidus, organisatsiooni juhtimise kogemus, teadmised LEADER-valdkonnast ning valmisolek sise- ja välislähetusteks.

Pakume võimalust panustada maaelu arengusse ning toetada piirkonna kogukondi ja ettevõtteid.

Asume Roosna-Alliku teeninduskeskuses aadressil Pargi 10, Roosna-Alliku, Paide linn.

CV koos palgasooviga ja motivatsioonikiri esitada hiljemalt 14.03.2024 e-posti aadressile toomas.tammik@jarva.ee. Täiendav info Toomas Tammik 5307 1685.

Tööle asumise aeg: esimesel võimalusel.